元衍

元衍（？—？），字安乐，河南郡洛阳县（今河南省洛阳市东）人，追尊魏景穆帝拓跋晃之孙，征西大将军、内都大官、阳平幽王拓跋新成之子，北魏宗室、官员。 元衍先是出任营州刺史，被赐予广陵侯的爵位，改任梁州刺史，上表请求暂署王爵，以提高声望地位。皇帝下诏说：“可以说是贪得无厌的请求，所请求不合宜。”元衍转任徐州刺史，到徐州得了重病，皇帝敕令徐成伯乘坐驿车去给他治病。元衍的疾病痊愈后，徐成伯返回京城，皇帝说：“爱卿的确是名医。”赐给徐成伯绢三千匹。徐成伯推辞，请求接受一千匹。皇帝说：“《诗经》说‘贤人死亡，国事危殆。’据此说来，岂只是三千匹绢？”元衍就是如此受皇帝重视。元衍后因为生母雷氏去世，上表请求辞去刺史职务。皇帝下诏说：“‘先君馀尊之所厌’，这是《仪礼》明确记载的。末世衰落，这项规定有时被废除。侯是亲王的儿子，应该遵从馀尊的义理，服大功的丧服。” 太和十八年十一月，南齐雍州刺史曹虎占据襄阳向北魏投降，十二月辛丑朔（495年1月12日），魏孝文帝元宏派遣代理征南将军薛真度督帅四个将军从襄阳出兵，大将军刘昶从义阳出兵，使持节、安南大将军、都督徐青齐三州诸军事、南中郎将、徐州刺史、广陵侯元衍从钟离出兵，平南将军刘藻从南郑出兵，征讨南齐。太和十九年正月乙未（495年3月7日），元衍进攻钟离，南齐徐州刺史萧惠休据守城池，趁机袭击北魏军队，将他们击败。太和二十二年（498年），魏孝文帝亲征南齐，三月，南齐将军裴叔业率领军队围困涡阳，想要围魏救赵解义阳之围，魏孝文帝诏令高聪等四路军队前往支援，之后又派遣元衍前往，魏军都战败了。景明元年（500年）八月，南齐将军陈伯之进犯北魏的寿春，沿着淮河进攻，当时元衍和司徒彭城王元勰共同镇守寿春，因为九江郡刚归附北魏，民心尚未完全顺服，而且北魏行台的援兵没到，元衍和元勰对此非常担心。魏宣武帝元恪诏令傅永为统军，率领汝阴的士兵三千人先行支援，傅永到达寿春城下，元衍和元勰听到城外有军队，一起登上城楼观望，但没想到是傅永来到，直到傅永脱下铠甲，元衍和元勰才相信，于是引傅永上城楼。 元衍后在雍州刺史任内去世，谥号康侯。元衍生性清廉谨慎，在各地廉洁守法，又不经营产业，历任四州刺史，都有值得称道的政绩，去世的时候甚至没有收敛尸体的棺材。 元颐，北魏青州刺史、阳平庄王 元振，北魏征西大将军、夏州刺史、文烈公 元某，北魏夏州刺史、西郡公 元匡，北魏镇东将军、关右都督、尚书行台、济南文贞王 元飏，北魏左中郎将、显武将军 元钦，北魏侍中、骠骑将军、司空公、钜平文懿侯 元璨，北魏辅国将军、太常少卿 元畅，西魏鸿胪、博陵王 元融，西魏侍郎、殿中尚书、魏兴王 《汉魏南北朝墓志汇编》：君諱璨，字孟暉，河南洛陽都鄉敷義里人也。恭宗景穆皇帝之曾」孫，陽平幽王之孫，征北大將軍營梁徐雍定五州刺史廣陵康公衍」之元子。積聖為源，資皇啟緒。祖王分乾茂德，先公操智成仁。君體」局聰逸，器貌清奇，幼挺出群，懷不羈之譽，岐嶷金聲，收獨異之響。雖」甘生早秀，終童少穎，方之於君，無能嘉尚。麟幃妙選，振古攸難，渠閣」銓才，魏誥彌重。君以帝冑美名，夙招令問，特被優詔，擢秘書佐郎。」時尋有敕，專綜東觀，墳經大序，部帙載章，所進遺漏，緝增史續。俄遷」司徒主簿。翼彼教槐，績彰毗替，以母憂去職。君孝性深至，操喻曾閔，」豈直惙餐七辰，迴鏕勝母如已哉。荊郢蠻邦，化導匪易，自非朝英宗」彥，莫膺茲授，除君荊州長史，招來遐服。君器等瑚璉，出處多藝，首讚」幕府，流品斯允，旨行州事。既專裁禳蕃，化被南裔，志同灌眾，節慕」羊陸，恩若春風，愛均冬景，蒲鞭葦杖，再光江沔。徵拜太中大夫，仍轉」輔國將軍太常少卿。皇家富有四海，績邁虞唐，唯哲伊才，故充斯」授。君登棘飛聲，卓然峻遠，金石順諧，管弦調暢。方冀承扆陟岱，陪袞」柴天，昊靈不弔，春秋卌有三，正光五年四月廿九日薨於第。朝野嗟」酸，衣冠痛惜，贈使持節左將軍齊州刺史，謚曰文公。其年十一月丁」未朔三日己酉葬於金谷之原。乃作銘曰：」資靈託緒，積聖開源，於赫皇魏，道邁堯軒。託生夫子，實唯王孫，幼」播令問，德逸聲存。少挺珪璋，岐嶷聰峻，連翩兩龍，依希八俊。秀等終」甘，謹同馬慎，唯哲唯仁，實為後進。登朝延譽，裁邦載緝，灌瓜重美，蒲」鞭更習。德被荊郊，化刑江邑，挂床留犢，風高獨立。攸攸大夜，冥冥下」泉，幽庭無曉，華燈詎燃。一隨地永，空列幃筵，陵谷儻改，芳徽是鐫。 《魏书·卷十九上·列传第七上》：颐弟衍，字安乐，赐爵广陵侯。位梁州刺史，表请假王，以崇威重。诏曰：“可谓无厌求也，所请不合。”转徐州刺史，至州病重，帝敕徐成伯乘传疗。疾差，成伯还，帝曰“卿定名医”，赉绢三千匹。成伯辞，请受一千。帝曰：“诗云‘人之云亡，邦国殄瘁。’以是而言，岂惟三千匹乎？”其为帝所重如此。后所生母雷氏卒，表请解州。诏曰：“先君馀尊之所厌，礼之明文，季末陵迟，斯典或废。侯既亲王之子，宜从馀尊之义，便可大功。”后卒于雍州刺史，谥曰康侯。衍性清慎，所在廉洁，又不营产业，历牧四州，皆有称绩，亡日无敛尸具。子畅。 《北史·卷十七·列传第五》：颐弟衍，字安乐，赐爵广陵侯，位梁州刺史。表请假王，以崇威重。诏曰：“可谓无厌求也，所请不合。”转徐州刺史。至州病重，帝敕徐成伯乘传疗疾。差，成伯还。帝曰：“卿定名医。”赉绢三千疋。成伯辞，请受一千。帝曰：“诗云：‘人之云亡，邦国殄瘁。’以是而言，岂惟三千疋乎？”其为帝所重如此。后所生母雷氏卒，表请解州。诏曰：“先君馀尊之所厌，礼之明文。季末陵迟，斯典或废。侯既亲王之子，宜从馀尊之义，便可大功。”后卒于雍州刺史，谥曰康侯。衍性清慎，所在廉洁，又不营产业，历牧四州，皆有称绩，亡日无敛尸具。 《南齐书·卷五十七·列传第三十八》：太和十七年八月，使持节、安南大将军、都督徐青齐三州诸军事、南中郎将、徐州刺史、广陵侯府长史、带淮阳太守鹿树生移齐兖州府长史府：“奉被行所尚书符腾诏：‘皇师雷举，摇旆南指，誓清江祲，志廓衡霭。以去月下旬，济次河洛。会前使人邢峦等至，审知彼有大艾。以春秋之义，闻丧寝伐。爰敕有司，辍銮止轫，休马华阳，戢戈嵩北。便肇经周制，光宅中区，永皇基于无穷，恢盛业乎万祀。（辰）〔宸〕居重正，鸿化增新，四海承休，莫不铭庆。’故以往示如律令。” 《魏书·卷七下·帝纪第七下》：十有二月辛丑朔，遣行征南将军薛真度督四将出襄阳，大将军刘昶出义阳，徐州刺史元衍出钟离，平南将军刘藻出南郑。 《魏书·卷九十八·列传第八十六》：鸾雍州刺史曹虎据襄阳请降，高祖诏行征南将军薛真度督四将出襄阳，太将军刘昶出义阳，徐州刺史元衍出钟离，平南将军刘藻出南郑，车驾南伐。 《魏书·卷一百五之四·志第四》：是月，火、木合于娄。娄为徐州，占曰“其地有乱，万人不安”。八月辛巳，荧惑入井。占曰“兵革起”。明年十二月，诏征南将军薛真度督四将出襄阳，大将军刘昶出义阳，徐州刺史元衍出锺离，平南将军刘藻出南郑，皆两雍、徐方之分。 《资治通鉴·卷第一百三十九·齐纪五》：辛丑朔，魏遣行征南将军薛真度督四将向襄阳，大将军刘昶、平南将军王肃向义阳，徐州刺史拓跋衍向锺离，平南将军广平刘藻向南郑。 《资治通鉴·卷第一百四十·齐纪六》：乙未，拓跋衍攻锺离，徐州刺史萧惠休乘城拒守，间出袭击魏兵，破之。 《魏书·卷七十三·列传第六十一》：萧宝卷将裴叔业率众围涡阳，欲解义阳之急。诏遣高聪等四军往援之，后遣都督、广陵侯元衍，并皆败退。 《北史·卷三十七·列传第二十五》：齐将裴叔业率众围涡阳，欲解义阳之急，诏遣高聪、元衍等援之，并败退。 《魏书·卷七十·列传第五十八》：萧宝卷将陈伯之侵逼寿春，沿淮为寇。时司徒、彭城王勰，广陵侯元衍同镇寿春，以九江初附，人情未洽，兼台援不至，深以为忧。诏遣永为统军，领汝阴之兵三千人先援之。永总勒士卒，水陆俱下，而淮水口伯之防之甚固。永去二十余里，牵船上汝南岸，以水牛挽之，直南超淮，下船便渡。适上南岸，贼军亦及。会时已夜，永乃潜进，晓达寿春城下。勰、衍闻外有军，共上门楼观望，然不意永至。 《北史·卷四十五·列传第三十三》：齐将陈伯之逼寿春，沿淮为寇。时司徒彭城王勰、广陵侯元衍同镇寿春，以九江初附，人情未洽，兼台援不至，深以为忧。诏遣永为统军，领汝阴三千人先援之。永至，勰令永引军入城。